ભારતને કુલ 36 રફાલ વિમાનો મળવાનાં છે અને આ માટે ફ્રાન્સ સાથે સપ્ટેમ્બર 2016માં સોદો કરવામાં આવ્યો હતો. 

રફાલ વિમાનો એ નવી પેઢીનાં શ્રેષ્ઠ યુદ્ધવિમાનો પૈકી એક મનાય છે અને તેનાથી ભારતીય વાયુસેનાનું સામર્થ્ય પણ બેવડાશે. 

જોકે, વિશ્વમાં કેટલાંક એવાં વિમાનો પણ છે, જે ફ્રાંસની દાસૉ કંપનીએ બનાવેલા રફાલને ટક્કર આપી શકે એમ છે. 

1. યુરોફાઇટર ટાઇફૂન 

યુરોફાઇટ ટાઇફૂન એ પોતાના નામ અનુસાર જ યુરોપમાં નિર્માણ પામ્યું છે. યુનાઇટેડ કિંગડમ, જર્મની, ફ્રાન્સ, ઇટાલી અને સ્પેનના 'ફ્યૂચર યુરોપિયન ફાઇટર ઍરક્રાફ્ટ પ્રોગ્રામ' અંતર્ગત તેનું નિર્માણ થયું છે. 

યુરોફાઇટ ટાઇફૂનની વેબસાઇટના દાવા અનુસાર આ યુદ્ધવિમાન યૂકે, જર્મની, ઇટાલી, સ્પેન, ઑસ્ટ્રિયા, સાઉદી અરેબિયા અને ઓમાનની વાયુસેનાની કરોડરજ્જુ છે. 

વેબસાઇટ ટાઇફૂનને નાટો રાષ્ટ્રનું 'ટ્રબલશૂટર' માને છે અને સાથે જ વિશ્વનું સૌથી ઍડવાન્સ્ડ ફાઇટર ઍરક્રાફ્ટ પણ ગણાવે છે. 

આ વિમાન 2.0 મૅક એટલે કે 2450 કિલોમિટરની ઝડપે ઊડી શકે છે. 

વિમાનની લંબાઈ 15.96 મિટર છે, જ્યારે પાંખો સાથેની તેની પહોળાઈ 10.95 મિટર છે. ટાઇફૂન 55 હજાર ફૂટની ઊંચાઈ સુધી ઊડી શકે છે. 

હવામાંથી હવામાં માર કરી શકતી SRAAM મિસાઇલ અને 27 એમએમની તોપ આ વિમાનને ખતરનાક બનાવે છે. 

તેની 'લેઝર ડૅઝિગ્નેશન સિસ્ટમ' સચોટ નિશાન લઈ શકે છે. 

2. F-35  લાઇટનિંગ 2 

સ્ટીલ્થ ટૅકનૉલૉજી, ઍડ્વાન્સ સૅન્સર, શસ્ત્રક્ષમતા અને રેન્જના હિસાબે લૉકહીડ માર્ટિન F35 લાઇટનિંગ-2 એ અત્યાર સુધીનું સૌથી ખતરનાક યુદ્ધવિમાન હોવાનું કંપનીની વેબસાઇટ જણાવે છે. 

અમેરિકન સૈન્ય ઉપરાંત ઇઝરાયલ, બેલ્જિયમ, ડેનમાર્ક, ઇટાલી, જાપાન, નેધરલૅન્ડ, પોલૅન્ડ, સાઉથ કોરિયા, તુર્કી, નોર્વે જેવા દેશોની વાયુસેના આ વિમાનની સેવા લઈ રહી છે. 

લૉકહીડ માર્ટિન અને અમેરિકન સરકાર વચ્ચે થયેલા કરાર અંતર્ગત આ યુદ્ધવિમાન વિકસાવવામાં આવ્યું છે. આ સીરિઝ હેઠળ ત્રણ વિમાનોનું નિર્માણ કરાયું છે. F35A, F35B અને F35C. 

વિમાનમાં 25 એમએમની તોપ, હવામાંથી હવામાં પ્રહાર કરી શકતી મિસાઇલ, 907 કિલોના ગાઇડેડ બૉમ્બ વહન શકાય છે. 

F35 એ 1.6 મૅક એટલે કે 1975.68 કિલોમીટરની ઝડપે ઊડી શકે છે. 

3. ચેંગડુ J20

ચીનનું J20 સ્ટીલ્થ ફાઇટર જેટ મલ્ટીરોલ ઍરક્રાફ્ટ છે. J20 2.0 મૅકની ઝડપે એટલે કે 2450 કિલોમિટરની ઝડપે ઊડી શકે છે. 

અમેરિકાના F22 રૅપ્ટરનો આ ચાઇનીઝ જવાબ હોવાનું 'સાઉથ ચાઇના મૉર્નિંગ પોસ્ટ' જણાવે છે. 

ચેંગડુ ઍરોસ્પેસ... \n\nમને ઉપરના લેખ માટે સારું શીર્ષક આપો.
રફાલ ફાઇટર જેટને પણ ટક્કર આપે તેવાં પાંચ યુદ્ધ વિમાનો